Dunavecse Város Önkormányzatának Képviselő-testülete

323-11/2024.

JEGYZŐKÖNYV

Készült a képviselő-testület 2024. november 19-én /15,00-16,00/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Aranyi János Gábor, Dallos Erika, Dér Gabriella és Sándor Zsombor (5 fő)
Távol maradt (igazoltan)

Molnár Gyula képviselő, Kochné Vadászi Borbála alpolgármester (2 fő)

Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Gugyella Mariann óvodavezető és Erdős Erika óvodavezető helyettes (Százszorszép Óvoda), Tóth József a PÜHV bizottság nem képviselő tagja
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Dér Gabriella és Sándor Zsombor képviselő hitelesítik. A napirendi pontoknál egy változtatást szeretnék, az 5. napirendi pontot (Várható pénzmaradvánnyal kapcsolatos döntés) zárt ülésen tárgyalnánk meg. Továbbá még egy kiegészítés lenne, 8. napirendi pontban tárgyalnánk a Döntés tervellenőr megbízásáról. 
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 5 igen szavazattal, ellenszavazat nélkül az alábbi határozatot hozták:

128/2024. (XI. 19.) Kt. normatív határozata

Napirend elfogadása











H a t á r o z a t     

1.) Jelentés a lejárt határidejű határozatok végrehajtásáról, a tett  
      intézkedésekről,  tájékoztató a két ülés közötti jelentősebb eseményekről
                       2.) Javaslat az önkormányzat 2024. évi költségvetésének a módosítására 
                       3.) Beszámoló az önkormányzat 2024. III. negyedév gazdálkodásának 
        eredményéről
4.) Óvodavezetői beosztással kapcsolatos döntés
5.)  Dr. Kolozs Gergely Kistérségi Egészségügyi Centrum téli 

       zárvatartási kérelme

6.) A szakrendelő szakorvosi óraszám átcsoportosítási kérelme

7.) Önkormányzati társasház felújításával kapcsolatos árajánlatok kérése

8.) Döntés tervellenőr megbízásáról
Zárt ülés:        1.)   Fiatal házasok első lakáshoz jutásának kérelme

                        2.)  Várható pénzmaradvánnyal kapcsolatos döntés

     A napirendi pontok elfogadása után megkezdődött azok tárgyalása.
1./ Napirend:

     Jelentés a lejárt határidejű határozatok végrehajtásáról, a tett intézkedésekről, 
     tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Átadó ünnepséget tartottunk november 3-án a Nagy Pál féle háznál. Most már megtörténhet a pályázat utolsó húsz milliójának elszámolása is. 

-Rendőrségi fórumot szerveztek Kunszentmiklóson közbiztonsággal kapcsolatban, ahol Alpolgármester asszony jelent meg. Kaptunk ezzel kapcsolatban feladatot, felmérte a rendőrség a településen a lakatlan ingatlanokat. 
-KVT gyakorlatot tartottunk a településen, a Végh-Vár Kft. hűtőjének meghibásodásával kapcsolatban tartottunk szimulációt. Ezt megelőzte egy felkészítés is, a gyakorlat felénél elhagytam a területet és az Alpolgármester Asszony vette át a gyakorlat befejezését, irányítását. Így is megfelelt minősítést kaptunk. 
-Földhivatalban vettünk részt egy egyeztetésen Jegyző asszonnyal, iparterület fejlesztéssel kapcsolatosan. 
- Bölcsőde jótékonysági bált szervezett a művelődési házban, ami jól sikerült. 

- Csuvár Gábor úr járt nálunk a HÉSZ módosításával kapcsolatban. 

- TV6 csatornánál jártunk a Nagytisztelendő úrral TV felvételen. 

- A konyha pályázatával kapcsolatban többször is beszéltük, hogy lejárt a 3 éves fenntartási idő, amikor garantált létszámot kellett tartani.

- A fogászati szolgáltatást nyújtó cég képviselője járt nálunk egyeztetésen, fejlesztési elképzeléseit vázolta röviden a fogászattal kapcsolatosan. Háttérinformációként tudni kell, hogy Szalkszentmártonban is megszűnt a fogászat, jelenlegi igények alapján Dunaegyháza, Apostag, Dunavecse és Szalkszentmárton fogászati ellátását szeretnék megoldani itt, Dunavecsén. Ezzel kapcsolatban fogalmaztak meg kéréseket, kértük, hogy tegyék meg írásban. Ez az anyag nem érkezett, ha megküldik, akkor beterjesztésre kerül. A kérésükben arról is szó volt, hogy lakást szeretnének bérelni a fogorvos részére a Vasút utca 6. sz. alatti társasházban. 

Aranyi János Gábor képviselő úr

Kérdésem, hogy a legutóbbi döntésünk értelmében meg lettek keresve a pénzintézetek?
Vörös Sándor polgármester úr
Ezidáig egy, az UniCredit Bank élt nemleges visszajelzéssel. Összesen 11 pénzintézetet kerestünk meg. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 5 igen szavazattal, ellenszavazat és határozathozatal nélkül tudomásul vették. 
2./ Napirend:
     Javaslat az önkormányzat 2024. évi költségvetésének a módosítására 
     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető
     Tárgyalja: Pénzügyi, Ügyrendi, Humán és Városgazdálkodási Bizottság
     Témafelelős: Aranyi János Gábor képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.
Aranyi János Gábor képviselő, a P.Ü.H.V. Bizottság elnökhelyettese
A bizottság megtárgyalta és az önkormányzat 2024. évi költségvetésének 1. számú módosítását elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a 2024. évi költségvetési rendelet 1. számú módosításával?
A képviselő-testület tagjai 5 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 15/2024. (XI. 20.) az önkormányzat 2024. évi költségvetéséről szóló 11/2024. (VIII.30.) önkormányzati rendelet módosítását.                                                            

(A rendelet teljes terjedelmében e jkv-höz csatolva van)
3./ Napirend:
     Beszámoló az önkormányzat 2024. III. negyedév gazdálkodásának eredményéről

     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csop.vez.
     Tárgyalja: Pénzügyi, Ügyrendi, Humán és Városgazdálkodási Bizottság
     Témafelelős: Aranyi János Gábor képviselő
Vörös Sándor polgármester úr
A beszámolóból láthatjuk, hogy az intézmények fegyelmezetten, a költségvetést betartva működnek. Felkérem a bizottság témafelelősét, hogy ismertesse a javaslatukat.

Aranyi János Gábor képviselő, a P.Ü.H.V. Bizottság elnökhelyettese

A bizottság megtárgyalta az önkormányzat 2024. 1-9 havi gazdálkodásának eredményéről szóló beszámolót és azt elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a III. negyedéves beszámoló elfogadásával?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

129/2024. (XI. 19.) Kt.h.

Beszámoló az önkormányzat 2024. évi 1-9 hónap
gazdálkodásáról 










          












H a t á r o z a t

1./ Dunavecse Város Önkormányzat képviselő-testülete úgy határoz, hogy az Önkormányzat 2023. 1-9 hónap gazdálkodásának alakulásáról szóló beszámolót elfogadta.

2./ Ezen határozatáról értesülnek:

- Vörös Sándor polgármester

- Ginál Róbert gazdálkodási csoportvezető

4./ Napirend:
      Óvodavezetői beosztással kapcsolatos döntés

      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csoportvezető
     Tárgyalja: Pénzügyi, Ügyrendi, Humán és Városgazdálkodási Bizottság
     Témafelelős: Sándor Zsombor képviselő
Vörös Sándor polgármester úr
Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta az előterjesztést és javasolja elfogadni a határozati javaslatot.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

130/2024. (XI. 19.) Kt.h.

Óvodavezetői beosztással kapcsolatos döntés











H a t á r o z a t

Dunavecse Város Önkormányzat Képviselő-testülete (továbbiakban: Képviselő-testület) megtárgyalta a „óvodavezetői beosztás kapcsolatos döntés” című előterjesztését és a következő határozatot hozza:

1./ A Képviselő-testület úgy határoz, hogy egyetért vele, hogy a nevelőtestület egyetértése feltételével pályázati eljárás mellőzésével megbízza Gugyella Mariann-t a Százszorszép Óvoda óvodavezető feladatok ellátására 2025. január 1. napjától 2029. december 31. napjáig határozatlan köznevelési foglalkoztatotti jogviszonya mellett. 

2./ A Képviselő-testület úgy határoz, hogy amennyiben a jelenlegi intézményvezető 8 napon belül nem fogadja el a vezetői megbízást, úgy új pályázatot ír ki a 79/2024. (V.29.) Kt. határozattal elfogadott pályázati kiírással megegyező tartalommal, de a pályázat benyújtásának határideje: 2025. január 31. napja, az elbírálás határideje: 2025. február 28. napja legyen.

Határidő: 2024. november 27.

Felelős: 
- Vörös Sándor polgármester

- Nagy Erzsébet jegyző

Határozatról értesülnek
- Vörös Sándor polgármester

- Nagy Erzsébet jegyző

- Gugyella Mariann óvodavezető

- Irattár

5./ Napirend:
     Dr. Kolozs Gergely Kistérségi Egészségügyi Centrum téli

     zárvatartási kérelme

     Előterjesztő: Vörös Sándor polgármester

     Előterjesztésért felelős: dr. Pándi Ottó intézményvezető

     Tárgyalja: Pénzügyi, Ügyrendi, Humán és Városgazdálkodás Bizottság 
     Témafelelős: Sándor Zsombor képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

Az intézményvezető kérte a téli zárvatartást az előterjesztésben részletezettek szerint. December 31. napján teljes a zárvatartás, december 7,14, 23. és 30-án részleges, mivel az előjegyzés alapján tervezett beavatkozások, kezelések, kontroll vizsgálatok bizonyos szakmák kivételével a többi szakmánál zárva tartanak. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

131/2024. (XI. 19.) Kt.h.

Dr. Kolozs Gergely Kistérségi Egészségügyi

Centrum téli zárva tartása










         H a t á r o z a t










1./ Dunavecse Város Önkormányzata Képviselő-testülete hozzájárul a Dr. Kolozs Gergely Kistérségi Egészségügyi Centrum 2024. december 31. napjára, valamint december hónapban az alábbiakban megjelölt rendelések kivételével az intézmény zárvatartásához:

· 2024. december 7.-n szombati munkanapon előjegyzés és reumatológiai rendelés

· 2024.december 14.-n szombat előjegyzés, röntgen (friss/szükséges traumatológiai esetek) és traumatológia

· 2024.december 23. előjegyzés és reumatológiai rendelés

· 2024.december 30. előjegyzés, laboratórium-előre egyeztett, tovább küldést nem igénylő helyben elvégezhető vizsgálatok.     

2./ A képviselő-testület felkéri 

- a Polgármestert, hogy az intézmény vezetőjét a döntésről tájékoztassa,

- Az intézmény vezetőjét, hogy a téli zárva tartásról a betegeket értesítse.

Határidő: 2024. december 10.
Felelős: Vörös Sándor polgármester

3./ Ezen határozatról értesül:

- Dr. Pándi Ottó intézményvezető
- Vörös Sándor polgármester

- Irattár
6./ Napirend:
     A szakrendelő szakorvosi óraszám átcsoportosítási kérelme

    Előterjesztő: Vörös Sándor polgármester

    Előterjesztésért felelős: dr. Pándi Ottó intézményvezető
    Tárgyalja: Pénzügyi, Ügyrendi, Humán és Városgazdálkodás Bizottság

    Témafelelős: Sándor Zsombor képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Sándor Zsombor képviselő, a P.Ü.H.V. Bizottság elnökhelyettese

A bizottság megtárgyalta a szakrendelő óraszám átcsoportosítási kérelmét és azt elfogadásra javasolja a képviselő-testület számára. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával a határozati javaslat szerint?
A képviselő-testület tagjai 5 igen szavazattal, ellenszavazat nélkül az alábbi határozatot hozták:

132/2024. (XI. 19.) Kt.h.

A Szakrendelő szakorvosi óraszám

átcsoportosítási kérelme











H a t á r o z a t
1./ Dunavecse Város Önkormányzata Képviselő-testülete hozzájárul a Dr. Kolozs Gergely Kistérségi Egészségügyi Centrum szakorvosi óraszámok átcsoportosításához az előterjesztésben foglaltak szerint.

Határidő: azonnal

Felelős: dr. Pándi Ottó intézményvezető

2./ Jelen határozat elidegeníthetetlen részét képezi az előterjesztés.

3./ Ezen határozatról értesül:

- dr. Pándi Ottó intézményvezető

- Vörös Sándor polgármester

- Ginál Róbert gazdálkodási csoportvezető
7./ Napirend:
     Önkormányzati társasház felújításával kapcsolatos árajánlatok kérése

     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető

     Tárgyalja: Pénzügyi, Ügyrendi, Humán és Városgazdálkodás Bizottság
     Témafelelős: Aranyi János Gábor képviselő
Vörös Sándor polgármester úr

Felkérem a bizottság témafelelősét, hogy ismertesse a javaslatukat.

Aranyi János Gábor képviselő, a P.Ü.H.V. Bizottság elnökhelyettese

A Dunavecse Vasút utca 6. társasház tetőszerkezete és héjalása erősen leromlott állapotban van, javítása és cseréje szükséges. A költségvetésünk jelenlegi állapota szerint a tetőjavítási munkákhoz szükséges forrás rendelkezésre áll. A tetőfelújítási munkát egy eljárás keretében két részre bontva szeretnénk versenyeztetni az alábbiak szerint:

1. rész: tetőfelújítási anyagok beszerzése, amelynek keretében faanyag, cserép, egyéb rögzítőelemek és bádogosanyagok kerülnének beszerzésre,

2. rész: a tetőfelújításhoz szükséges munkadíj versenyeztetése.

A versenyeztetés indításához szükséges legalább három tetőfedésben jártas kivitelező, valamint három kereskedő részére megküldésre kerüljön az ajánlati felhívás. A bizottság továbbá javasolta, hogy az épületen lévő nyílászárók cseréjére is kérjünk be árajánlatot, mivel azok is nagyon rossz állapotban vannak. 
Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?
A képviselő-testület tagjai részéről kérdés, vélemény nem volt.

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a tetőfelújításra árajánlatot kérjünk be a határozati javaslat szerint? 
A képviselő-testület tagjai 5 igen szavazattal, ellenszavazat nélkül az alábbi határozatot hozták:

133/2024. (XI.19.) Kt.h.
Dunavecse Vasút u. 6. társasház

tetőfelújítási munkáinak versenyeztetése










H a t á r o z a t

1./ Dunavecse Város Önkormányzata Képviselő-testülete úgy határoz, hogy a Vasút u. 6. sz. alatt található önkormányzati tulajdonú társasház tetőszerkezetének felújítási munkálatait egy eljárás keretében két részre bontva versenyezteti meg az alábbiak szerint:

1. rész: tetőfelújítási anyagok beszerzése, amelynek keretében faanyag, cserép, egyéb rögzítőelem és bádogosanyagok beszerzése,

2. rész: a tetőfelújításhoz szükséges munkadíj versenyeztetése

2./ A képviselő-testület továbbá úgy határoz, hogy az 1. pontban, 1. rész vonatkozásában az ajánlatkérő az alábbi vállalkozók részére kerüljön kiküldésre:

-Bogdán Tüzép

-Kispál Tüzép

- Bartha Tüzép

- Dunaújváros Épduker Kft.

a 2. rész vonatkozásában az ajánlatkérőt az alábbi vállalkozók részére kerüljön kiküldésre:

- Valaczka Csaba EV

- Béres Ferenc EV

- Malek Dániel EV

3./ A képviselő-testület felkéri Vörös Sándor polgármestert, hogy a beérkezett árajánlatokat a következő testületi ülésre terjessze be.

4./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a Vasút u. 6. sz. alatti társasház nyílászáróinak cseréjére árajánlatot kérjünk be a határozati javaslat szerint? 

A képviselő-testület tagjai 5 igen szavazattal, ellenszavazat nélkül az alábbi határozatot hozták:

134/2024. (XI.19.) Kt.h.
Dunavecse Vasút u. 6. társasház

nyílászáró cseréje











H a t á r o z a t

1./ Dunavecse Város Önkormányzata Képviselő-testülete úgy határoz, hogy a Vasút u. 6. sz. alatt található önkormányzati tulajdonú társasház nyílászáróinak cseréjére árajánlatokat kér be az alábbi vállalkozásoktól:

- Profilmester Kft.

- Bereczki Zoltán EV

- Sikerablak Dunaújváros

Határidő: 2024. november 22.

Felelős: Vörös Sándor polgármester

2./ A képviselő-testület felkéri Vörös Sándor polgármestert, hogy a beérkezett árajánlatokat a következő testületi ülésre terjessze be.

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető
8./ Napirend:
     Döntés tervellenőr megbízásáról
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető

Vörös Sándor polgármester úr

Az elmúlt testületi ülésen döntöttünk arról, hogy árajánlatot kérjünk be tervellenőrzésre, hogy végre a közbeszerzési eljárást elindíthassuk a könyvtár pályázatánál. Három dunaújvárosi építésztől kértünk árajánlatot. Azt a választ kaptuk a kamarától, hogy tervellenőrzésre az jogosult, aki vezető tervezői jogosultsággal rendelkezik. Egyetlen ajánlat érkezett be: Ladóczki Attila EV részéről 300.000 Ft összegben. Két lehetőségünk van, kérhetünk be újabb ajánlatokat, vagy fogadjuk el az említett vállalkozó ajánlatát. 

Aranyi János Gábor képviselő úr

Javaslom, hogy fogadjuk el az ajánlatát. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy tervellenőrzésre Ladóczki Attila EV ajánlatát fogadjuk el?

A képviselő-testület tagjai 5 igen szavazattal, ellenszavazat nélkül az alábbi határozatot hozták:

135/2024. (XI.19.) Kt.h.
Döntés tervellenőrzési szolgáltatásról











H a t á r o z a t

1./ Dunavecse Város Önkormányzata Képviselő-testülete úgy határoz, hogy a TOP Plusz 1.2.1-21  „Élhető települések” című, pályázat keretében megvalósuló Dunavecse Fő út 28. sz. alatt működő Vikár Béla Könyvtár építészeti és gépészeti felújítása, valamint a Szolgáltatóház belső udvarán létesülő fedett kerékpár tároló és mellékhelység felújításához, létesítéséhez szükséges tervellenőrzési szolgáltatás (ennek keretében ellenőrizni szükséges az építész és gépész tervezői költségbecslést, a költségvetés kiírást, műszaki leírást, metszeteket, rajzokat) 
elvégzésére megbízza Ladóczki Attila EV-t az ajánlatában szereplő 300.000 Ft összegért. 
2./ A képviselő-testület felkéri 

- Vörös Sándor polgármestert a további teendők ellátásra.

- Ginál Róbert gazdálkodási csoportvezetőt, hogy az 1. pontban szereplő összeget a költségvetésbe tervezze be.
3./ Ezen határozatról értesül:

- Vörös Sándor polgármester
- Ladóczki Attila EV

- Ginál Róbert gazdálkodási csoportvezető

Polgármester úr tájékoztatja a képviselő-testületet és a jelenlévőket, hogy a következő, testületi ülés 2024. december 10-én lesz. 

Nyílt ülés keretében több napirend nem volt, ezért Polgármester úr a nyílt ülést 16,00 perckor bezárta, a képviselők a Mötv. 2011. évi CLXXXIX. törvény 46 § (2) értelmében, a továbbiakban zárt ülésen folytatták munkájukat.

Kmft.

Vörös Sándor 






Nagy Erzsébet

            polgármester




                               jegyző



Hitelesítem:  ………………………….




          ………………………….

